open-index/open-wikipedia-markdown huggingface dataset:
Elezion primari del Partii Democrategh italian del 2013

El 8 de dicember del 2013 gh'è staa i **[[elezion primari]] del [[Partii Democrategh (Italia)|Partii Democrategh]]** per scernì el Secretari del Partii. I candidaa eren el Matteo Renzi, el Gianni Pittella, el Gianni Cuperlo e 'l Giuseppe Civati. A la fin, l'ha venciuu el Sindegh de Fiorenza Renzi. 

Hinn staa a circa quater agn di elezion del 2009, ch'han elegiuu secretari el Pier Luigi Bersani, dimissionari e sostituii dal Guglielmo Epifani.

## Resultaa
### Vot in tra i iscritt
(Dacc offiziai)

### Elezion primari

(Dacc offiziai)

## Vos correlaa
*Elezion primari de Italia Bene Comune del 2012
Partii Nazional Fassista

El **Partii Nazional Fassista** (**Partito Nazionale Fascista** in italian) l'è staa on partii politegh italian, espression del fassism. Fondaa in del 1921, comé trasformazion di Fasci italiani di Combattimento, l'ha poeu faa la marcia su Roma per ciappà el governo in l'autun del 1922, per poeu vess confermaa in di elezion del 1924, votaa con la legg Acerbo che gh'ha daa on gran premi de maggioranza. El sò fondator l'era el Benito Mussolini.

Cont el temp l'è poeu vegnuu el partii unegh in Italia, prima de facto e poeu de jure, finna a la toma del regim. Incoeu in Italia la *legg Scelba* la proibiss de refondà el Partii Fassista.

## Riferiment
*Partito Nazionale Fascista - Treccani

## Vos correlaa
*Partii Fassista Republegan
*Architettura fassista
*Partii Nazionalsocialista di Lavorator Todisch
*Blocch Nazionai
Elezion primari

I **elezion primari** hinn quej elezion indova i elettor, tendenzialment quej iscritt ad on partii o a 'na coalizion, scernissen i sò candidaa a l'elezion.

## Vos corelaa
*Elezion primari in di Stat Unii
*Elezion primari in Italia
Validatora

La **validatora** (ciamada anca "obliteratris" per italianism) l'è 'na macchinetta elettromeccanega che la nulla i biliett valid per el straport publegh cont on timbro, e di voeult anca de controllà i abonament elettronegh.

La pò vess installada a l'entrada de la stazion, soratutt cont di tornej che permetten l'entrada domà ai utent che paghen, o in sul mezz, con o senza di barrier.

## Riferiment
*Obliteratrice - Treccani
Giuseppe Ungaretti

El **Giuseppe Ungaretti** (; 8 de febrar 1888 – 2 de giugn del 1970) l'è staa on poeta, giornalista e accademich italian. Vun di reppresentant pussee important de l'ermetism, l'è staa anca vun di letteraa pussee important del secol quell de 20. L'ha partecipaa a la prima guerra mondial indova l'ha ciappaa di posizion irredentista.

## Alter progett
Elezion primari de Italia Bene Comune del 2012

El 25 de november e 'l 2 de dicember del 2012 gh'è staa i **[[elezion primari]] de la coalizion [[Italia. Bene Comune]]**, che la rappresentava el Partii Democrategh, Sinistra Ecologia Libertà e 'l Partii Socialista Italian. I candidaa eren el Pier Luigi Bersani, el Matteo Renzi, la Laura Puppato, el Nichi Vendola e 'l Bruno Tabacci.

Vist che al prim turn nissun l'ha superaa el 50%+1, gh'è staa on ballottagg, vengiuu dal Bersani.

## Resultaa
### Prim turn

* In grassett i dò candidaa al ballottagg

### Second turn

* In grassett el vincitor
Zentura

Ona **zentura** o **zenta** a l'è ona stòlla flesibel de solet de pell, tessua putost che de fiber intrezzaa che se mett attorna a la vitta. La zentura la gh'ha funzion de sostegn per capp d'abigliament comè colzon e sòcch, per ogett (spad, bors) o per bellezza. 

El sò nòmm el riva dal terman latin *[[cingulum]]*, che indicava la zentura civila (quella militara a l'era ciamada *[[balteus]]*).

## Stòria
I sò origen a hinn da vess cercaa adree fin a la preistòria: a hinn staa trovaa rest de zentur metalligh de l'età del bronz. In de l'antichitaa i zentur serviven per destingu el grad militar, religios putost che civil. Ona precisazion stilistega e, in di temp recent, pratega: per i òmen, ona vòlta lazzada la zentura, la "lengua" oltra la fibbia, el gh'ha de finì sora el fianch dritt, menter per i dònn sora el fianch manzin. Quest perchè per i òmen, fin da l'antichitaa i vari tipp de zentura doveven minga dà "fastidi" per trà-foeura la spada (portada sora el fianch manzin e trada-foeura cont la man dritta)  e donca el tòcch final de la zentura doveva andà sora el fianch dritt per scansà incagli.

## Carateristegh
El modell pussee comun el gh'ha la fibbia a ona estremitaa e on quaj bus a l'altra inscì che se se mett-dent l'ardion de la fibbia in di bus, la zentura la se sera-sù. El vari numer di bus, che gh'hann intra de lor ona distanza inguala, permett de regolaghe la larghezza, per adattala al gir de la vitta. Pòden vess mittuu anca alter tipp de saraa o anca sarada domà giontand i coo.

Zentur che se metten-adòss domà per bellezza vegnegn mettuu di sora di vestii, soratutt in de la mòda femenila.

## Us
* Intra i lottadur de giudo a l'è ona stòlla de tessuu ciamada obi e el color de la zentura indica l'esperienza del lottadur (bianca, gialda, naranza, verda, bloeua, marona e negra).

## Vos ligaa
* Zentura de sicurezza
Andalusia

L**Andalusia** (*Andalucia* in castijan) in l'è 'na comunità autonoma de la Spagna. La sò capital l'è Sevilla, e la gh'ha circa 8.4 milion de abitant. I sò città important e cappoloeugh de provincia hinn Almeria, Cadis, Còrdova, Jaén, Granada, Huelva e Màlaga. In Andalusia l'è parlaa el spagnoeu, in del dialett andalus, che l'ha daa origin a la pupart di dialett american del castejan.

## Alter progett
Ghali

El **Ghali**, pseudònem de **Ghali Amdouni** (Milan, 21 de magg 1993), a l'è on rapper italian de origen tunesina.

## Carriera
Ghali ha scominciaa la sò carriera comè rapper in del 2011 cont el Maite, el Fawzi e 'l Er Nyah comè part del colettiv Troupe d'Elite. In del 2011 ha rizevuu on contratt da Gué Pequeno in de la sò etichetta Tanta Roba e publega el sò primm singol *Non capisco una mazza*. In del luj del 2014, depos avè tajaa via el contratt, el publega l'EP indipendent *Il Mio Giorno Preferito*. In del 2015 el publega sora el YouTube divers video musegaj produu dal Charlie Charles che l'juten a avegh ona magiora popolaritaa sora l'internet, ma nissuna di canzon la vegn renduda disponibel per l'acquist digital o in alter piattaform de *streaming*.

El 14 de ottober 2016, a travers la *Sto Recordings* (etichetta che luu istess ha fondaa e che la gh'ha dent el Ghali, el Capo Plaza, l'Yank e 'l giovanissim Neylh) publega sora el Spotify el singol *Ninna nanna*, che 'l mett di noeuv record de riproduzzion, ottegnind el pussee alt numer de scolt el primm dì e rivand a la primma posizzion de la classifega Top Digital FIMI domà mersì al scolt in *streaming* sora el Spotify si come l'artista ha deciduu de minga mett in véndida el singol in di negozzi digitaj. El singol el vegn certificaa dò vòlt disch de platin da la FIMI.

El 3 febree 2017 el publega el singol *Pizza Kebab*, che 'l riva a la posizzion trè de la classifega FIMI e 'l vegn certificaa disch d'òr.

## Discografia
### Singoi

## Nòt
Metropolitana de Marseja

La **metropolitana de Marseja** (***métro de Marseille*** in franzes) a l'è 'l sistema de metropolitana de Marseja. El servizzi a l'è staa dervii in del 1977 e incoeu a l'è componnuu de dò lign, per ona longhezza de 19 km.

## Red
La red metropolitana de Marseja a l'è componnuda de dò lign:

## Nòt e alter progett



## Ligamm de foeura
* 
*
Ghett

I **ghett**, dal frances *guêtres*, (o **strivalin** ) a hinn on acessòri d'abigliament che 'l protegg i polp. Se desferenzien di strivaj perchè includen minga la scarpa ma domà la gamba. Vegnen dovraa in di ambit dove bisogna protegges i polp comè in di dipòrt invernai, in de l'equitazzion e in de la caccia. Gh'hann el vantagg de podè vess mettuu-sù e cavaa-foeura senza trass-via anca la calzadura, mettuu-adòss inquand serven e mettuu-via inquand serven minga.

## Stòria
I ghett a s'hinn spantegaa cont la crodada de l'Imper roman d'Ocident cont i le invasion di barbar che i metteven-sù per protegges i gamb inquand andaven a cavall.

Vegneven dovraa di soldaa, di contadin e di lavorador per protegg la polpa e per minga permett a l'acqua, a la nev e a la palta de intraa in di scarp. Comè fass de tessuu resistent ciamaa moletiee  faseven part di divis de l'infantaria; a hinn anmò incoeu part de l'equipagiament da battaja e in di divis da parada.

I ghett a hinn ona part di costumm tradizionai di òmen, comè in di costumm sard putost che quij di *[[Buttero|butteri]]* (i cavalant toscan).

## Struttura

I modej pussee sempliz a hinn formaa d'on tubo da infilà, o d'on rettangol, che se sara cont lazz o fibbi, da quattà-attorna a la polp. I modej pussee complicaa gh'hanno ona part che la sporg comè on *becch d'òcca* per quattà el còll del pee e permett on racòrd mïô, e donca ona mïora protezzion, intra la caviggia e la scarpa. On lazz, che 'l conliga i laa passand sòtta el zoccol pasmà el tacch, tegn i ghett in posizzion e permett minga de tornà-sù sora la gamba.

Poden vess in: pell, felter, lana, tessuu e material plastigh. I ghett modern dovren tecnofiber e artifizzi tecnologegh per la chiusura comè: velcher, elastigh, botton automategh, zainer, cavett d'azzaa, clipp.

I ghett a hinn dovraa assee in orientament e in alpinism per protegges di spin inquand se camina o corr in di bosch, e permetten minga a la nev d'intraa in di scarpon inquand se camina sora la nev o 'l giazz.

## Alter variant
### Uòss
I **uòss** a hinn on tipo de ghett bass che proteggen la caviggia, quatten-sòtta la part pussee in alt de la scarpa e la part pussee bassa de la polpa, inscì da dà ona protezzion al pont de congiunzion intra la calzadura e i colzon.

## Vos ligaa
* Ghett da nev
Elezion primari de la Liga Nord del 2013

El 7 de dicember del 2013 gh'è staa i **[[elezion primari]] de la [[Liga Nord]]**, per scernì el secretari del Partii, dopo che 'l Roberto Maroni l'ha daa i sò dimission, comé nonziaa se 'l avaria venciuu la presidenza de la Lombardia.

I unegh du candidaa ch'han superaa i 1000 firm necessari hinn staa el Matteo Salvini e l'Umberto Bossi. I elezion hinn staa venciuu dal Salvini con l'81% di vot.

## Resultaa
(Dacc offiziai)

### Resultaa per region
(Dacc offiziai)
Baggy

I ***baggy*** (che 'l se legg [/ˈbæɡɪ/]) a hinn on tipo de colzon, che gh'hann la particolaritaa de vess grand comè foeura de misura.

## Mòda
Ispiraa al model di colzon da lavô, ch'a doveven vess largh par garantì comoditaa a quij gh'i aveva-adòss, e pien de sacòcc par facilità i vari compit, i baggy a fann part principalment de la mòda hip hop di primm agn domila.

## Biancaria
A vann mettuu-adòss molaa sora i fianch e senza la zentura, lassand foeura a vista part de la biancaria intima. A l'era dovraa di prisonee si come lor podeven minga mettes-adòss zentur per scansaghe on uso minga giust.

## Vos ligaa
* Colzon

## Ligamm de foeura
* Baggy sora el "Dizzionari de la mòda"
Autobus

Un **autobus** (despess breviad in *bus*, ciamad anca *corriera* o, in Lombardia oriental, *bes'cia bloeu* per el tipegh color di corriere extra-urbane, in Svizzera *posta*) a l'è un mez de straport, de solet publegh ma doperabel anca per straport turistegh o privad, che l'è pensad per menà in sgir un numer pussee volt de sgent rispet a di alter mez de straport, e anca i so bagagg. Ghe n'è de piscinit, a bon cunt el minim in Europa l'è de noeuv post - a cuntà anca quell del sciafoeur - e 'sti chi inn ciamad anca minibus, 'me che ghe n'è de grand, anca con pussee de element che inn conligad in tra de lor de bofet, e a pussee de pian: quei pussee grand poden havégh spazzi fina per 300 persone.

I prim bus inn stad inventad, a cavall, in di agn '20 del 1800, con quei a vapor che inn rivad in di agn 1830, menter i prim filobus inn del 1882. In del 1895 a l'è mitud in servizzi el prim autobus che 'l gh'ha un so motor a combustion interna e 'l prim bus prodot in massa a l'è stad el LGOC B-type a du pian, per Londra, che anca incoeu a l'è un simbol de la capital britannega. I autobus con la midema forma del dì d'incoeu resalissen ai agn '50 del secol quell de vint e a partì del noeuv milleni a l'è vegnud su l'interess in sui tecnologie che ghe permeten de vesser pussee ecologegh, compagn de l'alimentazzion con di carburant pussee net de benzina e gasoeuli, el motor ibrid o la trazzion eletriga cont i batarie.

In Europa, per guidài ghe voeul la patenta de categoria D, e per el servizzi professional ghe voeulen di certifegad pussee. In di Stat Unid, ghe voeul una patenta de guida professional.

## Riferiment
*Treccani

## Alter proget

## Vos corelade
*Autostazzion
*Bus de straport publegh
*Bus turistegh
*Scoeula-bus
*Autobus articolad
*Autobus su rodaja
*Trenin turistegh
Paes Basch

*Comunità autonoma di Paes Basch, comunità autonoma de la Spagna.
*Euskal Herria, nazion istorega spartida in tra la Franza e la Spagna.
Comunità autonoma di Paes Basch

I **Paes Basch** hinn 'na nazionalità storega e comunità autonoma de la Spagna, con capital Vitoria-Gastèiz. I lengov offiziai hinn Spagnoeu e Basch.

El sò inn l'è Eusko Abendaren Ereserkia e, cas unegh in tutta la Spagna intrega, la Navarra la gh'ha el diritt de giontàss in di Paes Basch, ma dal 1982 l'ha mai doperaa 'sto diritt chì.

## Alter progett
Filobus

El **filobus** l'è 'n autobus alimentaa de 'na ligna elettrega aerea de che 'l ciappa l'elettricità cont ona perteghetta. El gh'ha minga de besogn de 'n infrastruttura stradal particolar, perchè 'l dopera 'na gomma classega per i roeud, e donca l'unega ròba pussee a l'è la ligna aerea.

## Alter progett
Angelo Maturino Blanchet

**Angelo Maturino Blanchet**, (Gressan, 3 de màrs 1892 - Saint-Pierre, 9 de nuèmber 1974) l'è stai un pret e Vèsc d'Aosta dal 1946 al 1968.

## Biugrafia

Nasüd a Gressan el 3 de màrs 1892, l'ha fài la prufesiòn de fèd in d'i *Oblati di Maria immacolata* in del 1920 e l'é stai urdinád pret el 29 de giügn 1921.

Cunsacrá vesc d'Aosta dal cardinal Jean-Marie-Rodrigue Villeneuve el 3 de màrs 1946, l'ha fài sès visite pasturài e l'ha urdinàd ben 78 prèt. L'è stài pàder cunciliàr al Cuncìli Vaticàn II.

El sé ritiràd in del 1968 e l'è mort el 9 de nuèmber 1974 al priuràd *Saint-Jacquême* a Saint-Pierre.; 

## Nòti


## Ligamm de foeura

* Sitt dla diocesi d'Aosta
Pedofilia

La **pedofilia** l'è l'attrazion sessual de 'na persona sessualment matura per i fiolitt cont men de 14 agn. L'è classificada comé parafilia e disturb de la sessualità. L'Organizzazzion mondiala de la Sanità la parla de pedofilia quand che a provà attrazion l'è almen vun de 16 agn e cont almen 5 agn de differenza cont el fioeu, e 'l DSM el parla de malattija domà quand che la provoca di difficoltà in di relazion interpersonai o angoscia.
Orina

L**'orina** (o anca *pissa*) l'è on liquid aquos che 'l vegn faa di rognon per podè mandà via i scart dannos del metabolismo (soratutt l'urea) in manera sicura e diluida, che poeu la vegn mandada in la vessiga e poeu pissada via in l'uretra.

La gh'ha on fort odor caratteristegh, e in condizion normai l'è trasparenta e de 'n color gialdin: Se l'è pussee scura l'è sintom de disidratazion.
Berlin Est

**Berlin Est** (*Ostberlin* in todesch) a l'era la part de Berlin che, dopo de la segonda guerra mondiala e la sconfita del Terz Reich, l'è fornida sota el controll de l'Union sovietega e poeu de la Republega Democratega Todesca, che l'ha scernuda 'me soa capital per tuta la soa esistenza intrega. I Liad ocidentai recognosseven no quella scerna e l'integrazzion in la Germania Est, e sutaven a ciamà la cità *Sowjetsektor* (*Setor sovietegh*), menter oltra-cortina l'era ciamada in principi *Demokratisches Berlin* (*Berlin democrategh*) e poeu *Berlin, Hauptstadt der DDR* (*Berlin, capital de la RDT*).

Del 1961 al 1989 a l'è stada partida de Berlin Ovest del mur de Berlin, che 'l serviva a schivà la defezzion vers l'Ocident, e che l'è deventad simbol de la separazzion in tra Ovest e Est e de l'opression del sistema totalitari comunista. Quand che el mur l'è vegnud sgiò e i do Germanie se reunifeghen, Berlin l'è tornad una cità unega.

## Riferiment
*Guide in Tour

## Alter proget

## Vos corelade
*Crisi de Berlin
Classificazion Oakeshott

La Classificazion Oakeshott (in ingles: ***Oakeshott typology***) l'è la definizion qe in oplolojia l'è dovrada per recognosser e codifegar i spade medievale europee (dal XI secol al XV secolo) sœ la base de la forma de la lama. L'è staita codificada dal storeg ingles Ewart Oakeshott ind el so tratad del 1960 *The Archaeology of Weapons: Arms and Armour from Prehistory to the Age of Chivalry*. La classificazion la recognoss 13 tipolojie di spada, numerade da X a XXII.

Qell sistema qé l'è la continuazion del lavor de Jan Petersen sœ i spade viqinge ind el so volœm *De Norske Vikingsverd* del 1919, modificad da Mortimer Wheeler ind el 1927 con la codifega de 9 tipolojie (I-IX).
## Bibliografia
*Oakeshott, R. Ewart (1996), *The Archaeology of Weapons, Arms and Armour from Prehistory to the Age of Chivalry*, New York:,Dover Publications Inc., ISBN 978-0-486-29288-5.
Dottor

El **dottor** l'è 'l titol de la persona che la gh'ha 'na laurea o, soratutt in del mond anglosasson, on dottoraa de ricerca, quand che 'l titol equivalent al dottor latin l'è 'l Bachelor.

In del parlà comun el dottor l'è 'l medegh, ossia el dottor laureaa in medesina.
Medegh

El **medegh**, pussee popolarment *dottor*, l'è 'n professionista de la medesina, che 'l se occupa de la salut, sia umana che veterinaria, cont la prevenzion, la diagnosi e la cura di malattij.

## Vos corelaa
*Infermer
Nimda

El **Nimda** l'è staa on worm per Windows, che infettava da la version 95 a XP. L'è staa relassaa el 18 de settember del 2001, 'na settimana dopo i Attentaa al WTC del 2001, e 'sta coincidenza l'ha faa pensaa al coinvolgiment de Al Qaeda, ma poeu i indizi han menaa a la Cina.

## Infezion
Nimda el doperava cinch maner de infettà:
*Via e-mail
*Cont i condivision de red vert
*Sitt modifegaa che spantegaven el malware
*Doperà di exploit in Internet Information Services
*Backdoor lassaa da Code Red e sasmind
Fsck

**fsck** ("file sistem check") l'è on comand di sistema UNIX e equivalent (comé Linux) che 'l permett de controllà el file system e cercà di error e, se se pò, corregìj.

Tipicament l'è avviaa in tucc i boot per on controll a la svelta, ma el pò vess aviaa anca a man, per di situazion pussee important. Se on file l'è salvabil ma gh'è no i informazion de salvatagg de la posizion a l'è mittuu in la directory .

## Vos corelaa
*Scandisk
Lantaka

La **lantaka** l'era 'n arma d'artijeria doperada in del sud-est asiategh de l'era pre-colonial, in del mar de Cina e Arcipelagh males. L'era 'n archibuson faa de otton o bronz longh da 50 centimeter a 2 meter e pensant meno de 100 kg.
Pess d'april

El **pess d'april** l'è 'na tradizion fada in d'on poo de Stat e coltur al mond che la consist in di scherz de fà el 1 de april. Probabilment 'sta tradizion chi la vegn da la festa romana de Hilaria, tegnuda el 25 de marz.
OpenBSD

**OpenBSD** l'è on sistema operativ open source fondaa in sul BSD e nassuu in del 1996 per decision del Theo de Raadt de Calgary. I sò pont de forza a hinn la portabilità del kernel e la sicurezza, tant che in des agn in media se troeuva domà on bug critegh e che 'l sistema el gh'ha 'na forma de crittografia integrada, tant che OpenSSH l'è nassuu del team de OpenBSD.
Stana Katic

La **Stana Katic** (Hamilton, 26 de april del 1978) l'è 'n attora canadesa de origin croatt, cognossuda soratutt per el roeul de la detective Kate Beckett protagonista de la serie televisiva Castle, che 'l gh'ha faa vinc el People's Choice Award.

L'è bona de parlà ingles, bosniach, slovacch, italian, croatt e franzes.

## Alter progett
Molly Quinn

La **Molly Quinn** (Texarkana, 8 de ottober del 1993) l'è 'n attora statunitensa, famosa per el roeul de Alexis Castle, fioeula del protagonista Richard Castle, in la serie televisiva Castle. L'ha scominciaa a ciappà lezion de recitazion a ses agn.

## Alter progett
BOFH

**BOFH** ("Bastard Operator From Hell", "Operator de Sistema Bastard de l'Infern") l'è 'n personagg de fantasia inventaa dal Simon Travaglia de mestee amministrator de sistema che 'l sfoga la sò rabbia contra di utent (ciamaa luser) e i sò collegh e dirigent. L'è doperaa anca per indicà i sysadmin che recorden i sò atteggiament.

'Sti stori chi vegniven publegaa in sui forum de Usenet, ma hinn staa anca publegaa in sui giornai de informatega e anca in di liber.

L'è fiancaa del PFY (Pimply-Faced Youth, Giovin cont la faccia brufolosa), termin doperaa per indicà el jutt sistemista.

## Storia
I storij hinn scominciaa in d'ona università, per poeu spostàss in d'on offizi, poeu cambiaa in del 2000. Quand che 'l BOFH l'è irritaa de l'incompetenza di utent, el da sfogh ai sò istint deviaa, e 'l fa di robb comé:
*Scassà i file di luser
*Scassà i cunt di luser
*Moeuv el paviment in manera de fà borlà i luser
*Fulminà i luser cont di strument per i bestij soravoltaa
*Sarà a ciav la sala macchin e fà partì el sistema anti foeugh a gas halon
*Dervì i cassett contra di testicol di luser
*Doperà i *Luser Attitude Readjustment Tool*, ossia tucc i robb assee grand e pesant de fà mal ai luser
*S'ceppà i Red aziendai con l'Etherkiller, ossia on cav Ethernet taccaa a la 220V

## Protagonista
I protagonista pussee tipegh di storij hinn:
*BOFH, soranomm de Simon
*PFY, assistent del BOFH, soranomm de Steven
*El Boss, che 'l muda squasi tucc i storij, perchè el da i dimission o per di incident
*El CEO, ossia l'amministrator delegaa
*El capo del dipartiment IT
*El personal de l'Hell Desk, gioeugh de paroll in tra "Hell", infern, e Help Desk.
*La secreteria del Boss
*George, l'omm che 'l netta i offizi

## Motto
El motto del BOFH l'è "Non ex transverso sed deorsum", ossia "minga de travers ma giò", che l'è 'n allusion a la manera pussee bona per suicidàss cont el taj di ven, ossia cont el taj parallel al brasc per ottegnì el dessanguament complet e senza tajà i tendin. El motto el reppresenta che l'attitudin del sysop l'è de fà tuscoss in la manera pussee bona.

## Ligamm de foeura
* Storij BOFH
* "Storie dalla Sala Macchine,  cunt BOFH in Italian, del Davide Bianchi
Server

El **server** l'è 'n component informadegh bon de elaborà i suplegh di client e de dàgh 'na respoeusta.

Tucc i computer poden vess convertii in server, ma de solet in di red pussee grand o in di applicazion professionai vegnen doperaa di computer faa apposta.
RTFM

**RTFM** l'è 'na sigla del gergh informadegh che la voeur dì "read the fucking manual", ossia "lensg quell diavol de manual". L'è doperada per respond a quej domand che poden trovà 'na respoeusta in di manuai pussee basich o che hinn faa cont ona violazion ciara de la netiquette e di regoll.

Vist che fucking l'è 'na parolla assee volgar de la lengua inglesa, squasi al nivell de 'na bestemma, di voeult F indica "fine" ("bell") o "fashonable" ("fascinos"), o l'è scricc domà "RTM", ossia "lensg el manual".
Amministrator de sistema

L**'amministrator de sistema** (de l'ingles "system Administrador" ciamaa anca "sysop" o "sistemista" l'è 'na figura professional che la gh'ha de tegnì in pee ona red informatega o 'n sistema informategh.

El se occupa de tanc robb, 'me la configurazion di server, di computer di utent, del mantegnì i sistema de desvilupp e la pianificazion de sicurezza. La profession de sistemista pò avègh denter anca di element de scripting e programmazion, ma l'è mia el mestee principal de 'n amministrator de sistema.
Vibrator (sessualità)

El **vibrator** l'è 'n gioeugh sessual a forma de bigol che 'na voeulta attivaa el vibra. L'è tipicament doperaa per la masturbazion di donn, mittuu a contatt cont i part sensibil del corp comé el grillètt.

## Alter progett
Assemblea regionale siciliana

L**Assemblea regionale siciliana** l'è 'l Parlament de la Sicilia, el primm parlament regional attiv in Italia, dal 1947. Tra l'alter l'è l'unegh consili regional che i sò member hinn ciamaa deputaa.

## Storia
In del period de transizion in tra el Regn d'Italia e la Republega, el moviment independentista sicilian l'era assee fort, e donca la Consulta regional siciliana, per provà a fermàll, l'ha parpognuu al Re Umbert II on Statut special assee autonomista, che apont fondava 'sta assemblea chi cont on grand poder legislativ.

Dal 2001 la elegg pu el President de la Sicilia, che l'è elegiuu direttament di gent, e in del 2008 gh'è staa el primm dislenguament anticipaa, per i dimission del president Salvatore Cuffaro.
Autostrada di Lagh

L**'Autostrada di Lagh** l'è 'n autostrada lombarda scominciada in di agn 1920 per conligà Milan a Comm e Vares. Nassuu de 'n ideja del Peder Puricej, l'è considerada 'me la prima autostrada al mond. Incoeu l'è part de tri lign autostradai, la Autostrada A8, la Autostrada A9 e la A8/A26.

## Alter progett

## Vos correlaa
*Cavalcavia del Ghisall
Kubuntu

**Kubuntu** l'è 'na distro Linux compagna de Ubuntu ma cont el desktop environment KDE Plasma.

El compartiss la pupart di pacchett cont Ubuntu, foeura per el mailer e i librarij grafegh.
Gionta regional de la Lombardia

La **Gionta regional de la Lombardia** l'è 'l orghen cont el poder esecutiv in Lombardia. L'è presieduda dal President de la Lombardia, che incoeu l'è Attilio Fontana, e la gh'ha sed a Palazz Lombardia. Ghe fann part el President e tucc i assessor de la Region.

## Composizion
### Gionta Fontana (XII legisladura)
El 10 de marz del 2023 a l'è nominada la noeuva gionta del Fontana:

In del midemm dì nominen anca quater sotasecretari:

### Vegg giont
#### Gionta Fontana (XI legisladura)

##### Messedozz
El 8 de sginee 2021 el gh'è staa on messedozz che l'ha vist andà via el Giulio Gallera, assessor al welfare, la Silvia Piani, assessora ai pari opportunità, e la Martina Cambiaghi, assessora al sport e ai sgiovin, delegh ciappaa poeu del Bolognini. El Mattinzoli l'ha daa al Guidesi i delegh al desvilupp economegh.

El 25 de luj el Mattinzoli el lassa Forza Italia e ghe dà indree i delegh al Fontana, che 'l scerniss el Rizzi al sò post.

El 29 de avost, in preparazion ai elezion politegh anticipaa, el Riccardo De Corato el molla l'assessoraa, e l'è nomnaa al so post el Romano La Russa.

El 2 de november la Letizia Moratti, deventada vicepresidenta e assessora al welfare in del messedozz del sginer 2021, la se dimett, a dì che 'l gh'è pu el rapport de fiducia cont el Fontana. Al sò post l'è mittuu el Bertolaso.

A ottover 2022 la Lucchini la sostituiss la Alessandra Locatelli, che la va a fà la ministra a Roma.

## Ligamm de foeura
*Sitt offizial
/dev/null

**/dev/null** l'è, in di sistema UNIX, on file de memoria virtual (ossia che fisicament el gh'è minga) che 'l scarta tucc i dacc che ghe riven e, se lengiuu, el dis nient.

## Us
L'è usaa tipicament per scassà di respost in sul standard output che interessen no, cont di sintass comé:

## In del gergh informadegh
In del gergh informadegh /dev/null l'è metafora de canton indova nagott el vegn tegnuu de cunt.
Per esempi se dis:
*Mandee i voster lament a /dev/null
*Ma va a /dev/null, tipo va a ciappà i ratt

Anca 'n reclam de la Apple parlava de on Mac che 'l avaria mandaa tucc i alter UNIX box a /dev/null.
Mimma Zavoli

La **Mimma Zavoli** (Santarcangelo di Romagna, 13 de febrar del 1963) l'è ona politega e maestra sammarinesa, dal 1º de april al primm de otober del 2017 capitana reggenta de la Republega de San Marin, cont la Vanessa D'Ambrosio.

Dal 2012 l'è member del Consiglio Grande e Generale in di list del Movimento Civico10.
Giorgia Meloni

La **Giorgia Meloni** (Roma, 15 de sginer del 1977) l'è 'na politega e giornalista italiana, presidenta del Consili di Minister de la Republega Italiana del 22 de otover del 2022, la prima dona a vessél.

Cressuda politegament in la Lianza Nazzionala, la se sgionta a el Popol de la Libertà e la deventa ministra a la gioventura in del Governo Berlusconi IV, la toeu part al fondà del partid Fradei d'Italia, del che l'è presidenta del 2014. Del 2020 l'è anca presidenta di Conservator europee.

## Riferiment
*Treccani

## Alter proget

## Vos corelade
*Governo Meloni
The Million Dollar Homepage

**The Million Dollar Homepage** l'è 'n sitt web inventaa dal Alex Tew, student universitari che 'l voreva pagàss i studi. El sitt l'è faa de 1 milion de pixel che se poden crompà, a blocch de 10x10, a 1$ al pixel.

## Ligam de foeura
* milliondollarhomepage.com
Attacch a la metropolitana de San Pederburgh del 2017

El 3 de april gh'è staa on **[[attacch terroristegh]] in la [[Metropolitana de San Pederbuegh]]** in tra i stazion de Sennaya Ploshchad e Tekhnologichesky Institut faa cont ona bomba. Gh'è staa almen 14 mort (12:27 04.04.2017) e 25 ferii.

## Reazion
El President Putin l'era in la città, e in d'on mitingh minga corelaa cont el President Alexander Lukashenko l'ha deciaraa de considerà tucc i opzion, terrorism inclus. Poeu el Lukashenko l'ha deciaraa la sò tristezza per l'attentaa.

El governator de la Cecenia Ramzan Kadyrov l'ha parlaa de gramm att de terrorism de punì e condanà.

Anca el sindegh de Mosca Sergey Sobyanin l'ha daa el sò cordoeuj.

## Riferiment
Vanessa D'Ambrosio

La **Vanessa D'Ambrosio** (Borgo Maggiore, 26 de april del 1988) l'è ona politega sammarinesa, dal 1 de april del 2017 al 1 de otover 2017 capitana reggenta del San Marin cont la Mimma Zavoli.

Dal 2016 l'è member del Consiglio Grande e Generale in di list de la Sinistra Unita.
Rickroll

El **rickroll** l'è 'na tradizion de l'Internet che la revarda la canzon Never Gonna Give You Up del Rick Astley, che 'l se fa finta che 'l sia on alter contegnuu interessant o ricercaa. De solit el link l'è mascheraa in manera de impedì de capì subit i ròbb.

El primm rickroll l'hemm vist a magg 2007 in sul sitt 4chan, e 'l video l'ha superaa i 279 milion de visit.
Sala macchin

La **sala macchin** l'è 'l canton indova gh'è di macchinari fondamentai per el fonzionament de 'n infrastruttura. L'è doperaa soratutt in nautica e informatega.

## Nautica

## Informatega
In informatega la sala macchin l'è 'na  sala attrezzada per avègh dent i sistema fondamentai de elaborazion, comé i server, i switch o firewall. De solit l'è protegiuda cont di sistema de sicurezza comé di badge de autenticazion e l'è sarada a ciav. Gh'è squasi semper on condizionator per tegnì i computer a la temperatura giusta, on UPS per podè tegnì pizzaa el sistema anca quand che gh'è mia la tension e on sistema anti-foeugh a gas che 'l fonziona cont di gas che majen l'ossigen senza però danneggià i computer.
Radio San Paolo

La **Radio San Paolo** l'era on center de trasmission e ricezion de la Marina Militar italiana in ond medij, lungh e cort che l'è in la periferia a sud de Roma. L'è restada per agn sotta el controll di soldaa, ma poeu l'ha perduu el sò poder strategich e l'è stada trasformada in appartament per i civil.

L'è stada doperada per i recerch del Dirigibil Italia e in l'occupazion de Roma occupada di todesch.
Firestarter

**Firestarter** l'è on personal firewall open source per Linux, che 'l permett de configurà a la svelta el sistema firewall netfilters integraa in del Kernel Linux, e 'l permett anca de monitorà i connession in diretta, fà del port forwarding e gestì el DHCP.

## Vos corelaa
*Uncomplicated Firewall
Pedobear

**Pedobear** l'è 'n ors pedofil nassuu in sul 4chan.

In principi l'era domà 'na stringa ASCII, ossia:

```
くまくま━━━━━━ヽ（ ・(ｪ)・ ）ノ━━━━━━ !!!
```

Ma in del midemm thread el vegn foeura el Pedobear de incoeu.

L'è diventaa poeu ona mascotte doperada per insultà quej che domanden foto di minor in su la Red.
Spada de Pernik

La spada de Pernik l'è una spada medievala a dobia lama d'açal, retrovada ol 1 de jener del 1921, ind la forteza de Krakra, aprœv a Pernik, in Bulgaria. L'è conservada ind el Musee Nazional de Arqeolojia de la Bulgaria a Sofia.

## Descrizion
La spada l'è longa 96 cm e la largeza massima l'è de 4,5 cm. La g'ha un'iscrizion intarsiada d'arjent in su la lama, qe la dix: *+IHININIhVILPIDHINIhVILPN+*.

## Ipotesi sœ l'iscrizion
Ind el secol XII l'era propes cumun far dei iscrizion su la lama dei spade. De spess i è dei espression incomprensibel, qe i va dal quase ciar *NNOMNEDMN* a qelle plu distorte *00NINOMINED, OIEDOMINI, INNIOINNEDINI*. G'è una tradizion academega qe la circa de interpretar-le come dei abreviazion o contrazion, per esempe *INPMPNC*: *I(n) n(omine) p(atris) M(ater) p(atris) n(ostri) C(hristi)*.

Ol Mihailov l'ha proponid de lejer l'iscrizion de la spada de Pernik come: **''IH**ESUS. **IN I**HESUS **N**OMINE. **IH**ESUS **VI**RGO. **L**AUS **P**ATRIS **I**HESUS **D**OMINI **H**RISTUS. **IN IH**ESUS **VI**RGO. **L**AUS **P**ATRIS **N**OSTRIS*.

Inscambe ol Dentschewa l'ha ipotizad qe l'iscrizion la fœss in [[Lengua longubarda|lombard antig]]: *IH INI NI hVIL PIDH, INI hVIL PN*, qe la vœl dir: "Mé speite miga l'eternitaa, mé sont l'eternitaa", con *INI* qe al saress un raforzativ qe l'è miga possibel render ben ind la traduzion moderna.

== Riferiments ==
<references/>

== Bibliografia ==
*Friedrich E. GRÜNZWEIG: *Ein Schwert mit Inschrift aus Pernik (Bulgarien)'', Amsterdamer Beiträge zur älteren Germanistik 61 (2006).
*Dentschewa, Emilia: "Langobardische (?) Inschrift auf einem Schwert aus dem 8. Jahrhundert in bulgarischem Boden ". In: Beiträge zur Geschichte der deutschen Sprache und Literatur, Band 128 (2006) Heft 1, S. 1-11.
*Dentschewa, Emilia: "+IHININIhVILPIDHINIhVILPN+ oder die Botschaft eines Schwertes aus der Zeit des Königreichs der Langobarden (?)" In: Archaeologia Bulgarica IX (2005) Heft 2, S. 99-105.

## Ligam de for
* Version arqiviada
* Version arqiviada
Contrappass

El **contrappass** l'è on principi che 'l castigh daa per on pecaa l'è o l'invers del pecaa o vergòtt in analogia. L'è present in tanc liber de religion antiga, comé el Liber di Tre Scricciur e la Divina Commedia.

## In Seneca
El Seneca, in del sò Apokolokyntosis, el mostra on contrappass per l'Imperator Claudi, che l'è affidaa, in l'oltretomba, a vun di sò liberti e l'è condanaa a giugà ai dadi cont on bussolott sbusaa. El Claudi a l'éra famos per giugà ai dadi e barà despess per vincc.

## In Bonvesin

In di oeuver del Bonvesin de la Riva a l'è present el contrappass. 

Per esempi, sia per i lussurios che per i avar el gh'era el foeugh, per quej che rodeven i alter la pena l'éra vess mangiaa in etern di vermen, per i golos a ghe sarìa staa fam e set. Per l'ateism a l'éra inveci prevista la disperazion totala dòpo de la mort.

## In Dante
Per Dante el contrappass el pò vèss faa in dò maner:
*Per analogia: La pena a l'è el peccaa: Per esempi i ingord han de mangià finna a s'cioppà
*Per contrast, ossia l'invers del peccaa faa: Per esempi i ignav, quej che s'hinn mai s'ceraa in la vita, han de seguii per semper on'insegna seguii di insett
## Riferiment
*LA LEGGE DEL CONTRAPPASSO 
*Bonvesin da la Riva - Enciclopedia Dantesca
*L'oltretomba senz'anima (o quasi) di Bonvesin da la Riva
Meza Spada

Col termen Meza Spada, ind el combatiment coi spade a do man, l'è indiciada la tecnica de ciapar salda la part centrala de la lama con la man libera, per circar de portar dei colp plœ forts e precis contra dei aversare con o senza armadura. Ol termen l'è la traduzion de l'orijenal todesc *Halbschwert*, qe l'indiciava la tecnica de colpir *mit dem kurzen Schwert*, "con la spada scurtada".

Qesta tecnica l'è dovrada ind la plœ part dei scœle de sqerma tradizionala: todesca, inglesa e italiana.

## Descrizion
La tecnica de la Meza Spada l'è dovrada per dar di colp plœ forts e precis. Insema a la *[[Mordhau]]* l'è la plœ indiciada contra i aversare qi dovra di armadure a piastre, contra i quale l'è inutel dovrar i colp de tai. La plœ part di tratads medieval i dix qe i combatiments intra aversare con l'armadura donca i era faits con la Meza Spada: i do i circava de colpir con forza i ponts deboi de la protezion, per esempe i sele e la gola. La manovra l'era dovrada anc per finir i nemix a terra.

Una qualc arme i è staite modificade prope per qell dovrar qé, con la creazion de un *[[ricasso]]*. Di volte l'è trop vixin a la guardia, e al pœl vesser dovrad adoma in situazion particolare. Ol ricasso in di spade plœ longe l'è una granda area faita prope per facilitar la presa ind el duell. Filippo Vadi al dix qe la spada la pœl vess anc molada adoma in ponta.

## Bibliografia
* *[[Codex Wallerstein]]*, ed. Zabinski, Paladin Press, (2002), ISBN 1-58160-339-8.

## Riferiments
Staog

**Staog** l'è staa el primm virus informàtech bon de infettà Linux, descovert in del 1996 e scricc in Assembly.  El doperava 'na falla per restà resident in memoria 'na voeulta eseguii per poeu inferrà i eseguibil vert in la sò session. Rispett ai virus polimorfegh per Windows di quij agn, l'era pu che alter on proof of concept, senza nanca on payload destruttiv. El s'è spantegaa pocch in natura, perchè el doperava tanc fall in del sistema, e l'era assee corregg 'na falla per impedìgh de infettà.
Streit dei Dardanei

Ol **streit dei Dardanei** (in turc: *Çanakkale Boğazı*), ind l'antigitaa ciamad **Ellespont** (*Hellespontus*, *Hellespontium Pelagus*, *Rectum Hellesponticum*, o *Fretum Hellesponticum*) l'è un streit qe al liga ol Mar Mediterrani e qell de Marmara e, insema a'l Bosfor, al fa de confin intra Europa e Asia.

## Ol nom
Ol nom *Dardanei* al vegn de Dardania, l'antiga terra in su la riva asiatega qe la ciapa ol nom del Dardan, ol fiœl de Zeus e Eletra.

Ol nom *Ellespont* inscambe, qe al vœl dir *Mar de Elle*, al vegn d'un olter mit grec: Elle, sorella de Frisso e s'cieta de Atamante e Nefele, ind el viaj per indar ind la Colqide (fait in gropa a'l bessot con la pell d'or) la saress borlada jo ind el mar, qe l'ha ciapad ol nom da lee.

## Descrizion
La largeza minima del streit l'è de  meter, e qella massema l'è de 6 km; l'è long circa 70 km. La profonditaa media l'è de circa 60 m, la massema 90 m.

In sui rive dei Dardanei g'è tante antige citaa: ind la banda europea Eleunte, Maidos, Sest (Turqia), Gallipoli (Turqia); ind la banda asiatega Troia, Dardan (incœ Çanakkale), Abid, e dei oltre.

## Riferiments
*
Attacch terroristegh a Stoccolma del 2017

El 7 de april del 2017 ai or 14:53 circa on camion robaa l'ha investii i pedon in d'on center commercial Åhléns de Stoccolma, capital de la Svezia. 
El servizi segrett Säkerhetspolisen l'ha parlaa de terrorism, e gh'è staa 4 mort e 'na ventina de ferii.

La Polizia l'ha menaa via 'na persona che l'ha rivendicaa l'attacch, on 39enn de l'Uzbekistan.
Crox de Malta (mecanism)

La **crox de Malta** o **crox de Jinevra** l'è un mecanism qe 'l trasforma un mot rotatore continuad ind un mot rotatore intermitent.

## Ol nom
Ol nom *crox de Malta* al vegn de la sœmeanza de la rœda conduxida col stema de l'orden dei Cavaller de Malta, inscambe *crox de Jinevra* al vegn del fait qe una dei prime aplicazion l'era ind i leroi: la Svizzera e Jinevra i è anc'mò dei center importants per la produzion.

## Descrizion
Ol mecanism l'è costituid de do rœde: qella motrix la porta un spadolin qe al va dent ind una fessura de la rœda conduxida (crox) e la fa indar inants de vun pass. I fessure ind la rœda conduxida i è simetrige e de solet con dei ass linear direits in sens radial.
La rœda motrix la g'ha d'ordinare un corp massess per stabilizar la rotazion (volan) e l'è solidal a un circol in riliev in frizion radenta con la rœda conduxida per tegner-la in posizion intra i singoi pass.
Ol mecanism l'è sojet a diverse frizion e al g'ha de vesser vonciada ben, donca l'è de spess serrad a bagn d'œle ind un contenidor de stagn.
Ind i cas plu comun, la rœda conduxida la g'ha quater fessure e per ogne rotazion de la rœda motrix la va inants de 90° (360/4&nbsp;=&nbsp;90). Se la rœda conduxida la g'ha *n*&nbsp;fessure, la va inants de 360/*n*° per ogne rotazion completa de la rœda motrix.
GIMP

**GIMP** (*GNU Image Manipulation Program*) l'è on software liber de elaborazion digital di immagin che 'l pò vess doperaa per el fotoritocch, el fotomontagg, la creazion di animazion GIF e anca per processà di immagin ripetitivament cont di script. L'è compatibil con tanc formaa, anca cont el formaa de Adobe Photoshop, e donca l'è doperabil per cambià formaa ai immagin.
Chmod

**chmod** l'è 'l comand di sistema UNIX per cambià i permess a on file o 'na directory.

El dopera la sintassi tipega di permess:
,
Indova la X l'è on numer ottal o binari a 3 bit, ma gh'è anca 'na sintassi che la dopera i + e i - per giontà i permess.
PCLinuxOS

El **PCLinuxOS** l'è 'na distro Linux nassuda in del 2003 e che la deriva da Mandriva.

L'è fada per quej utent, anca avanzaa, che voeuren on sistema fazil de doperà ma potent al midemm temp. I so developer fann el PCLinuxOS Magazine per juttà l'utenza.
Alberto Angela

L**'Alberto Angela** (Paris, 8 de april del 1962) l'è on paleontologh, scrittor, giornalista e divulgator scentifegh italiano, fioeu del famos conduttor Piero Angela.
Euskadi Ta Askatasuna

**Euskadi Ta Askatasuna** (*[[Paes Basch]] e libertà*) a l'è stada on'organizzazion armada che la gh'ha l'obietiv de creà on stat socialista e independent in la Comunità autonoma di Paes Basch, la Navarra e in di Pirenee Atlantegh de lengua basca. L'ha doperaa per finanziàss di strument 'me 'l rapiment e l'estorsion, e i sò attività hinn staa definii terrorista de la Spagna, l'Union Europea e di Stat Unii.

De la sò nassita in del 1951 l'ha coppaa 817 personn, ma dal 2011 l'ha nonziaa de disarmàss, e 'l 8 de april del 2017 el consegna i arm a la polizia franzesa a Bayonne.

## Vos corelaa
*Kale borroka
Stefano Candiani

El **Stefano Candiani** (Bust Grand, 11 de dicember del 1971) l'è 'n politegh italian, senator in la legislatura XVII per la Lega Nord.
Boff al coeur

El **boff al coeur** l'è on rumor anormal sentuu in l'auscoltazion cont el stetoscopio, dovuu soratutt ad on retorn de sangu in di valvol cardiach o in di struttur del coeur. In la pupart di cas el boff l'è innocent, ossia minga pericolos per la personna, ma gh'è di situazion indova el pò vess sintom de 'na patologia pussee gramma, comé la stenosi aortega o l'insufficenza aortega, de controllà cont i alter strument diagnostegh comé l'ecografia.
Vulva

La **vulva** (anca ciamada *bernarda*, *brugna* o *trifola*), l'è l'ultim tocch de l'aparaa reproduttor de la donna, ossia la vertura de la vagina.

L'è fada del mont de Vener, di laver vaginai e del gnervett, e de li sortiss anca l'uretra.

I laver vaginai hinn de dimension different. Al bus de la Vulva l’è long sett o vot ghei , e al serva par fa sess e avègh di fiœui.

## Alter progett
Statoa al Guerriee de Legnan

La **Statoa al Guerriee de Legnan** l'è 'na statoa de bronz dedicada a 'n guerriee de la Battaja de Legnan, sociada despess, erroneament, al condottier leggendari Albert de Giussan. Fada in su volontà del Giuseppe Garibaldi, in visita a la città del 1862, de l'Enrico Butti in tra 'l 1897 e 'l 1900. L'è in Piazza Monument a Legnan e l'è volta 240 cm e larga 180.

## In l'inconica popolar
Comé simbol del Resorgiment l'è staa simbol de tanc unità militar italian, comé:
*Incrociator "Alberto da Giussano" de la Regia Marina (1931-1941)
*58ª Division Fanteria Legnan del Regio Esercit (1934-1943)
*Corp Italian de Liberazion del Regio Esercit (1944)
*Brigata meccanizzada "Legnano" de l'Esercit Italian (1975-1996) 
*Comand Unità Support "Legnano" dell'Esercit Italian (1996-1997) 

Comé simbol de la città de Legnan l'è staa doperaa di società sportiv:
*Football Club Legnano (1913-1936) poeu Associazione Calcio Legnano (1936-2012 e 2015-incoeu)
*Associazione Sportiva Dilettantistica Legnano 1913 Calcio (2013-2015)
*Legnano del ciclismo (1927-1966)

Inveci, comé simbol de l'identità nazional lombarda l'è staa doperaa di partii politegh:
*Moviment Autonomista Regional Lombard e la soa rivista *Regione Lombarda* in del 1959
*Lega Lombarda (1982-1991), poi
*Lega Nord (1991-incoeu), sia in del period federalista (finna al 1995) che in quell secessionista che in quell nazionalista

## Bibliografia
* 
* 
* 
*
Editt de Milan

L**'Editt de Milan** l'è stata 'n accord firmaa a Milan, capital de l'Imper ocidental, in tra i Imperator di dò part de l'Impero: Costantin per l'ocident e Licin per l'orient, che 'l ratifegava effettivament i alter editt, 'me l'editt de Galeri, che daven la libertà de cult a tucc i Roman e metteven fin ai persecuzion di cristian.
Stema de Bergem

Ol **stema** storeg **de Bergem** l'è un scud partid d'or e de ross.
L'ha ciapad la so forma definitiva ind el XV secol, dop del passaj de la citaa a la Republega de Venezia.

## Stema ofiçal de l'aministrazion comunala
Ol stema ofiçal del Comun de Bergem l'è fait del stema storeg adossad a un circol azœr, cond la bordadura rajanta d'or, con sora una corona de Citaa.G'è anc una scriita in italian: *Bergamo Città dei Mille*, per regordar i 179 bergamasc qe i è partids co'l Garibaldi.  Ol permess de jontar-la l'ha dait ol President de la Republega cond so Decret del 20 de jener 1960.

## Storia
Ol plu antig stema bergamasc cognossid l'è qell del Sol Rajant, rapresentad sul scud de un soldad ind un bassrilev del 1171, ind la Porta Romana a Milan. La scultura la regorda l'aiœt bergamasc (e dei oltre citaa lombarde) ind la guerra contra ol Barbarossa. L'è rapresentad l'ingress dei trupe de Bergem, Bressa e Cremona per recostruir la citaa de Milan, bœtada jo de l'imperador ind el 1162. Ol frad qe al guida la procession l'è ol Japoc Vessilifer (de probabel un Umiliad).

Plu tarde ind el stema i è staits dovrads, a fasse verticai (pai), i color tradizionai de la citaa (s'pœl veder-l scolpid in su la fontana viscontea in Citaa Volta).

Ind el 1428, ol Gonfalon l'è donad a Venezia, come segn de volontaria sotmission a la Serenissima, qe al l'ha metid ind la Basilega de San Marc. Dop d'un qualc agn, ol Comun l'ha cambiad la disposizion dei color, de pai a partid.

Ind el 1815 Bergem l'è nominada Citaa Regia, e ind el 1817 l'Imperador al da la so autorizazion per un stema qe l'è formad da qell storeg plu (sora a'l scud) una corona ducala (per regordar l'antig ducad lombard) e l'Agola Bicefala (simbol de l'Imper).

Cond la conquista de la citaa dei Savoia ind el 1859, ol Comun l'ha tirad vià l'agola e la corona, e g'è plu staite modifege a ecezion de la moderna jonta del Sol Rajant e de la Corona torrida (a part intra ol 1946 e ol 1948, quand qe per un error del Minister l'è stait re-ofiçalizad ol stema del 1817, inscambe de qell pre-fassism).

## Galleria d'imajin

File:2122 - Milano, Castello sforzesco - Fregio di Porta Romana (1171) - Foto Giovanni Dall'Orto - 14-Feb-2008.jpg|Ol segond de la dreita l'è un soldad bergamasc, seguid de un bressan (co'l Leon).
File:Fontanone visconteo- Epigrafe.jpg|Ol stema ind el Fontanon (ol prim a manzina).
File:Bergamo CoA Fontanone Visconteo.svg|Recostruzion del stema ind el Fontanon.
File:Bergamo CoA Kingdom of Lombardy-Venetia.svg|Stema ind el Regn Lombard-Venet.
File:Bergamo herb.jpg|Ol stema in epoca fassista (1923).
File:CoA Città di Bergamo.svg|Ol stema con la jonta del Sol Rajant e de la corona de Citaa.
File:Bergamo Citta dei mille.jpg|Ol stema ofiçal a'l dé d'incœ


## Riferiments
* ''Lo stemma del Comune di Bergamo'' - Sit del Cumun 
* ''I simboli della Città di Bergamo'' - sit del Cumun
* ''Regolamento per la rappresentanza del Comune con Gonfalone Civico''
* ''Il nuovo stemma comunale per Bergamo Città Regia''
* ''Usare correttamente il logo del Comune di Bergamo''

## Note


## Alter projets
Lombardy Apartment Building

El **Lombardy Apartment Building** l'è 'n edifizi de appartament istoregh de Cincinnati, in di Stat Unii. L'è 'na struttura vittoriana de 7 pian fada su in del 1885. In del 1976 l'è staa scernuu 'me part de 'n distrett storegh de la città, e dal 1980 l'è patrimoni storegh de tucc i Stat Unii.
Sess oral

El **sess oral** hinn tucc quej prategh che revarden el contatt in tra i zon erogen e la bocca. Se 'l revarda el bigol de l'omm l'è ciamaa fellatio, se 'l revarda la vulva de 'na donna se ciama cunnilingus, ma gh'è anca 'na variant che la pertoca l'ano. El basà di alter part del corp l'è minga consideraa sess oral.

In tanc coltur l'è vist 'me on tabu, ma hinn pocch i Stat a proibìll, e rarament l'è vist 'me on perd la verginità.
Massimiliano Fedriga

El **Massimiliano Fedriga** (Verona, 2 de luj del 1980) l'è 'n politegh italian, elegiuu deputaa per la Lega Nord in la legislatura quella de XVI e de XVII. In la legislatura quella de XVII l'è anca President del Grupp Consiliar a la Cambra. In del 2018 a l'è elegiuu President de la Region Friuli-Venezia Giulia.